Maak n Hap - 2021 Resepte
Ongeveer 2 kg Varkfilet
1 E Korrel mosterd
1 groot lemoen se skil en sap
Meng die bestanddele saam en gebruik as 'n marinade vir die varkfilet.
Bokmelkkaas vir vulsel
2 pakkies repiespek
Olyfolie\sout en peper
Mikroblare as garnering
Mens al die marinade-bestanddele saam en smeer oor die varkfilet. Laat staan vir ongeveer 30 min. Seël die varkfilet in 'n warm pan en plaas dit terug in jou glasbak waarin die marinade is. Sny kepe in die varkfilet en plaas teelepels vol bokmelkkaas in die gleuwe. Rooster die filet in die oond tot gaar en goudbruin. Laat rus voor jy dit in medalje porsies sny om op te dien.
Gebruik 'n muffinpan en ro lrepies spek in die rondte om 'n bakkie te vorm. Plaas die foelie in die middel om te verhoed dat die spek sy bakkie se vorm verloor. Bak in die oond tot goudbruin en gaar.
Blansjeer die wortels en braai die wortels en aspersies in 'n pan met botter sout en peper. Plaas die groente binne in jou spekbakkie op die bord. Sny die baba aartappels in die helfte en bak in die oond tot gaar met olyfolie, sout en peper.
Dien jou bord op volgens jou keuse.
Oond / Stoof Temperatuur: Geen
600 – 800 g Ribeye Steak (in baie klein blokkies gesny)
3 E agurkies, fyn gekap
4 E pietersielie, fyn gekap
2 t Dijonmosterd
½ t Tabasco-sous
1 t Kappertjiesaad, fyn gekap
2-3	Gepreserveerde eiergeel (gerasper)
•	Jy kan ook 'n rou eier gebruik sou jy verkies
1 pynappel in blokkies gesny
3-4 Murgpampoentjies in blokkies gesny
1 E soetrissiesous
Pakkie klein mikrokruie vir garnering
Driehoek geroosterde en uitgerolde brood
4 eiers (Net die geel word gebruik)
250 ml growwe of tafelsout
Die vleis word in fyn blokkies gesny, voeg dan al die ander bestanddele by en meng goed deur. Maak seker jou vleis bly koud.
Sny die pynappel en murgpampoentjies in klein blokkies, gooi die soetrissiesous by en meng.
Gebruik nou jou selfgemaakte en gevoude plastiekring-vorms. Plaas heel eerste 'n laag pynappel en druk vas, plaas nou 'n laag vleis en druk stewig vas met die agterkant van 'n eetlepel. Sny dun skywe avokadopeer en plaas 'n laag bo-op die vleis. Heel laaste kan jy 'n handvol van die mikrokruie bo-op plaas. Plaas terug in die yskas indien nodig, anders dien dadelik op. Onthou net om die plastiek te verwyder.
Metode vir gepreserveerde eier:
Meng die sout en strooisuiker goed deur, plaas die helfte van die bestanddele in en uitgestrooi in 'n bakplaat. Maak 'n holte vir elke eiergeel in die soutmengsel, Plaas die eiergeel in die holte. Gebruik die res van die sout- en suikermengsel en gooi die eiergeel heeltemal toe. Die eiergeel-bakplaat kan dan in die yskas geplaas word vir 'n minimum van 48 uur, om te preserver en tot die soutmengsel die eiergeel heeltemal uitgedroog het. Na die tyd, krap jy die eiergeel, spoel vinnig af in water en maak droog met handdoekpapier. Plaas op droograk om heeltemal van enige oorblywende vog ontslae te raak. Die gepreserveerde eier kan vir tot twee weke in jou yskas in 'n ligdugte houer gehou word en word gebruik as gerasperde "parmesaankaas of soortgelyke geurmiddel oor enige kos, veral pastas.
Sampioen- en Hoender Bruinrysgereg
3 k Gaar Wilde bruinrys
(By die gewone water kan jy ook net een hoenderaftreksel-blokkie en een eetlepel botter gooi vir ekstra geur)
2-4 Hoende filette
2-4 E Olyfolie
1 pakkie Portebilini sampioene
1 pakkie wilde sampioene (beskikbaar by jou supermark)
1 x groot wit ui, fyn gekap
3-4 sprietuie, fyn gekap
Halwe pakkie van die portebelini sampioene
3 opgehoopte E botter
3 k gaar bruinrys
100 ml indien benodig
Die maklikste om hierdie resep voor te berei is om al jou kos eers apart voor te berei en dan bymekaar te voeg. Maak wilde bruin rys gaar sodat jy 2 koppies gaar bruinrys het. In plaas van net gewone water kan jy ook een blokkie hoenderaftrekstel bygooi om die rys ekstra geur te gee asook een eetlepel botter. Hou dit dan eenkant tot benodig.
Sny die hoenderfilette op in dun repies asook die spek, sit dit in 'n glasbak en voeg die olyfolie, sojasous, suurlemoensap, sout en peper by en roer goed deur. Maak dit in 'n vuurwarm braaipan gaar. Hou eenkant tot benodig.
Braai die uie, sprietuie, knoffel en halwe pakkie portebelini sampioene in 'n ander pan tot sag en gaar, voeg nou die bruinrys by asook die room en melk indien nodig. Die rys moenie te pap wees nie.
Braai die wilde sampioene en halwe pakkie van die portebelini sampioene, met sout, peper en vars tiemie, met 'n bietjie suurlemoensap gaar in botter.
Net voor opdiening.
Voeg nou al die elemente saam op die bord en bedien vir jou gaste.
800 g - 1kg Beesfilet
Kleefwerende plastiek (Glad Wrap)
Mengsel van koljander- en Roketblare
Rogbrood, in blokkies gesny
Mascarpone (gooi sap van 1 suurlemoen in die mascarpone) of as jy First Choice maaskaas gebruik sal dit nie nodig wees.
Maak seker jy gebruik Spar Graad A filet. Neem die skoon filet en sny dit aan een punt dat dit ewe groot vertoon aan alle kante. Rol jou filet in kleefwerende plastiek styf op en plaas dit in die yskas vir 30 min sodat dit ferm word. Haal die filet uit die yskas en rol dit dan in die gemaalde peper- en koljandermengsel.
Braai en seël dit in 'n vuurwarm pan vir ongeveer 2 minute tot 'n dun bruin lagie rondom vorm sodat dit later mooi vertoon. Rol dit weer styf op in die kleefwerende plastiek en plaas in die vrieskas vir ongeveer 30 minute sodat dit ferm is as jy dit wil sny. Na dit uit die vrieskas kom, kan jy dit in dun skywe sny en tussen twee stukke bakpapier plaas, rol dit papierdun uit met 'n koekroller en plaas terug in die yskas tot als klaar gedoen is en jy dit benodig.
Sny die 2 snytjies rogbrood in blokkies en droog uit in die oond vir croutons as garnering.
Gebruik die mengsel van koljander- en roketblare, maaskaas en gepekelde rooi uie en vul die carpaccio dat dit 'n rolletjie vorm.
Garneer met croutons, radyse, swartpeper, olyfolie en balsamiese asyn of die balsamiese glaseersel.
Aantal Porsies: 8-12 mense
1 x First Choice Chunky Maaskaas
1 x First Choice Gladde Maaskaas
Sny die Ciabatta in snye van ongeveer 1cm elk. Sny elke sny brood dan weer in die skuinste. Plaas al die snye in een groot bak, gooi dan olyfolie en knoffelsout oor en meng goed deur. Rooster elke sny in 'n riffelpan, en plaas eenkant tot benodig.
Jy kan die ciabatta snytjies in 4 dele verdeel en als met die maaskaas smeer. Dit hoef nie presies gesmeer te word nie, en hoe meer "rustic' en "rof" dit gedoen word, hoe mooier vertoon die as eindresultaat. Nou gaan jy al die vulsels op broodjies plaas.
Vulsels en Metodes:
1 x Komkommer (Sny linte met 'n groente skiller vanaf die komkommer)
Neem die ciabatta snytjies, smeer van die 'chunky' maaskaas oor elke sny en plaas dan die komkommerlinte op elke sny, geur met sout en peper.
1 x 250 g klein rosa tamaties
Sout en peper vir geur
Neem 'n bakplaat met bakpapier en gooi al die tamaties op die bakplaat, geur met sout en peper en ook olyfolie. Plaas in die oond teen 180 grade vir ongeveer 25 minute om te rooster. Laat afkoel as dit uit die oond kom, Plaas dit dan op die ciabatta snye wat reeds ook met gladde roomkaas gesmeer is. Indien verkies, garneer met groen kruie as afronding.
Steak and Brie:
500 g Spar Steak and Co Matured Rump
First Choice Brie kaas
Maak die steak medium gaar en laat rus to benodig. Sny die steak in dun repies. Neem die ciabatta brodjies, gesmeer met die maaskaas. Plaas dan die dun gesnyde brie kaas op die ciabatta snytjie. Plaas die dun repies vleis bo-op en laastens die mikro kruie en balsamiese glaseersel op.
Salm en Roket:
200 g Gerookte Spar Salm
Ciabatta snye gesmeer met gladde maaskaas. Sit die vars roketblare bo-op die ciabatta, dan die gerookte salm, dille en swartpeper. Laaste kan jy net van die suurlemoen se sap oor die salm drip.
Spek-oepsies met Somerslaai
Aantal Porsies: 4 - 6 mense
1 t droë rissies
Steek die sosatiestokkies met die repies spek tot als klaar is. Plaas die glanskersies aan elke kant.
Gooi al die marinade-bestanddele in 'n bak en meng goed. Voeg die sosaties daarin en laat marineer vir 'n paar uur in die yskas.
Braai of bak in die oond vir 25minute teen 180 grade.
Pak al die slaai-bestanddele in 'n bak of op die bord en bedien saam met jou spek-oepsies. Sou jy 'n slaaisous wil maak, kan jy net ewe veel hoeveelhede heuning, olyfolie en balsamiese asyn gebruik en bymekaar gooi, meng en gooi oor die slaai.
Hoendersosaties met Gegeurde Rys
800 g Tender & Tasty Beenlose Hoender Espetada Peri-Peri
1 vars pynappel in blokkies gesny
First Choice olyfolie
Gaar rys (Gebruik selfde hoeveelheid water, voeg net 'n blokkie hoenderaftreksel in die water.)
½ rooi sit rissie, in blokkies gesny
½ k First Choice Cheddar Kaas
½ k spek, bros gebraai
1/3 k vars pietersielie, fyn gekap
1 vars suurlemoen, uitgedruk
1 t vars gemmer
1 rooi rissie, fyn kap
½ koppie First Choice Pynappel Dessert Topping
Steek die sosatiestokkies met die ontbeende hoenderdye, pynappel en repies spek. Plaas eenkant tot jy dit gaan braai.
Kook die rys in hoenderaftreksel gaar en voeg sout by na smaak. Hou eenkant en laat afkoel. Voeg die kaas, rooi soetrissie, pietersielie en spek in die die rys en meng goed. Jy kan dit net weer verhit voor opdiening.
Vir jou sous voeg jy al die bestanddele op die resep saam en meng goed. Jy kan dit vir 'n paar dae in die yskas hou en ook as 'n gewone slaaisous bedien.
Oond / Stoof Temperatuur: Medium hitte
500 g Hoenderfilette
100 g Chorizo, in skyfies gesny
600 g Spar Gevriesde mossels
600 g garnaalsterte
2 pakkies Ina Paarman Hoender-aftreksel of vis-aftreksel met bietjie water
1 t visspeserye
1 t vars knoffel
1 k gewone rys
Maak die rys klaar gaar
Lemmetjies en koljander vir garnering
Kook die rys saam met die borrie tot gaar en hou eenkant.
Sny die hoenderfilette in repies en braai in 'n pan met olyfolie tot gaar. Jy kan sout en peper na smaak byvoeg. Hou eenkant.
Sny die Chorizo in ringetjies en hou eenkant.
Sny die rooi soetrissie in blokkies en hou eenkant.
Die bevrore ertjies kan ook eenkant geplaas word om te ontvries. Dis nie nodig om dit gaar te maak nie.
Kook die mossels vir 10 min op lae hitte in 'n pot met 'n bietjie soutwater.
Laat ontvries die garnale tot kamertemperatuur en gooi die water van die garnale en mossels af.
Kap die uie in blokkies en braai in 'n pan saam met First Choice oyfolie. Sodra dit deurskynend is, voeg die knoffel, vars gemmer, sout en peper, visspesery, paprika, rissievlokkies, tamatiepasta en blik tamaties by. Laat braai vir ongeveer twee minute en gooi dan die 500 ml room saam met die hoenderaftreksel by. Voeg die garnale by en laat prut tot ligpienk en gaar.
Voeg al die ander vleis-elemente by asook die rys, ertjies en soetrissie. Meng alles goed en garneer met lemmetjies, swartpeper en koljanderblare.
Tradisionele Roosterkoek Hamburger met Port-uie Blatjang, Brie en Roket
Oond / Stof Temperatuur: Medium tot Hoë hitte
Wynvoorstel: Koelenhof Stellenbosch 1679 Pinotage
Spar Select Beesvleis Hamburger patties
First Choice Brie-kaas
4 groot rooi uie, fyn gekap in repies
60 ml Koelenhof Port
60 ml First Choice Balsamiese asyn
Eureka Mills Roosterkoek Mengsel (By enige supermark beskikbaar)
Gis ingesluit in pakkie
Volg die metode van die roosterkoek soos op die pakkie en braai jou roosterkoeke op die vuur of 'n braaipan.
Bak die repies spek op 'n bakplaat in die oond vir ongeveer 10 min op 180 grade of tot krakerig en goudbruin.
Sny die Brie-kaas in repies en sit die roketblare eenkant tot benodig.
Braai die rooi-uie in 'n pan met olyfolie. Voeg die balsamiese asyn, port, sout en peper by en laat dit op lae hitte prut tot dit afgekook het en 'n taai blatjang vorm.
Smeer van die First Choice kaassmeer as 'n 'botter' oor die roosterkoek. Plaas 'n handvol roketblare op die roosterkoek, dan jou pattie, dan 'n eetlepel vol van die rooi-uie blatjang, skyfies brie-kaas en laastens die repies spek.
Jy kan ook van First Choice se "Mixed Berry Dessert Cream' as 'n sous gebruik.
Oond / Stoof Temperatuur: Medium tot Hoë hitte
800 – 1.2 kg kruisskyf
spaghetti of ryspasta, al dente gekook
1 t visolie
80 ml olyfole
½ t knoffel, fyn gekap
1 Pakkie kersietamaties (300 g)
½ pakkie murpampoentjies, in repies gesny en geblansjeer
Handvol jong spinasieblare
Lemmetjies in kwarte gesny
Marineer die vleis met die gemmer, sojasous, olyfolie en swartpeper. Braai in vuurwarm pan tot mediumgaar aan albei kante. Laat rus die vleis tot benodig en sny net voor opdiening in dun repies.
Berei die slaai voor en sit alles gereed vir opdiening. Gooi die slaaisous bestandele in een bakkie en meng goed. Hou eenkant tot opdiening.
Plaas die spinasieblare eerste in die bord, dan pasta van jou keuse, koljanderblare, murgpampoentjies, rooi uie, kruisementblare, tamaties, neute en laastens vleis wat in dun repies gesny is. Gooi die slaaisous oor en garneer.
Pangebraaide Stokvis met bruin Spek-botter, oond-geroosterde Aartappels, Kersie-tamaties en Groenbone
Oond / Stoof Temperatuur: 180 grade
Drankie Voorstel: Kleine Zalze MCC
200 g First Choice botter
1 pakkie Spar gesnipperde spek
1 pakkie kersietamaties
Gerasperde First Choice kaas
Kook die aartappels heel met die skil in 'n pot water op die stoof tot sag. Sny vier snye in die aartappels, nie heeltemal deur nie, plaas nou die gerasperde kaas, grasuie, sout en peper in die aartappel. Gooi 'n bietjie olyfolie oor elke aartappel en plaas in die oond op 180 grade vir 20 minute.
Plaas die spek in 'n pot of pan en braai tot gaar, voeg die botter by die spek, en laat die botter verbruin in die pan. Gooi die suurlemoensap by, dit stop die kookproses van die botter.
Blansjeer die groenbone in 'n pot water en voeg sout en peper na smaak op die bone as dit gaar is.
Plaas die kersie-tamaties op 'n bakplaat en gooi sout, peper en olyfolie oor. Bak in die oond op 180 grade vir 15-20 minute.
Gooi sout en peper oor die stokvisfilette en braai dit velkant eerste in 'n warm pan met olie en botter. Draai om sodra die vel bros is en seël die vis aan die ander kant. Plaas in warm oond vir 4 minute.
Haal die vis uit die oond. Plaas die aartappel op jou borde, dan groenbone en tamaties en laastens die vis. Gooi die sous Bruin spekbottersous oor die hele bord asook die vis.
Garneer met dille en swartpeper.
4-6 Bagels (van jou naaste Bakkery)
2 bakkies Maaskaas
Suurlemoensap van halwe suurlemoen
4 - 6 100 g pakkies Spar Gerookte Salm
1 Rooi ui, in fyn ringe gesny
Meng al die bestanddele van die maaskaas bymekaar en hou eenkant tot benodig.
Berei al die ander items voor en maak gereed vir die bymekaarsit van die bagel.
Rooster die bagel se twee halwes in jou broodrooster, smeer die maaskaas op die bagel, plaas die roketblare, avokado, rooi uie, salm, dille en laastens die komkommerlinte bo-op.
Gooi swartpeper en sout oor en maak toe met die bokant van die bagel en sit voor op jou opdienbord.
Knoffel-en-kruie Lamstjops met Avokado-en-ertjieslaai en Papawersaad-slaaisous
Drankie Voorstel: Francois van Niekerk Pinotage 2019
6-8 Spar lamskouertjops
Knoffel en kruie marinade:
½ k First Choice Olyfolie
50 ml Papawersade
80ml First Choice Olyfolie
Groen en pers of rooi slaaiblare
1-2 ryp avokado's
Meng al die bestanddele vir die marinade en plaas in 'n voedselverwerker. Maak fyn tot 'n pasta en smeer oor al die tjops. Plaas in die yskas vir minimum twee ure of oornag sodat die vleis kan marineer.
Gebruik 'n oondbestande pan en sit eers op jou stoofplaat en seël die vleis vir twee minute aan beide kante. Plaas die pan dan in die oond vir 10 minute op 180 grade en laat verder rooster tot mediumgaar. Haal uit die oond en laat rus vir 5 minute voor opdiening.
Slaaisous: Meng al die bestanddele van die slaaisous bymekaar met 'n ballon-handklitser. Neem nou al jou slaai-elemente en plaas solank in jou opdienbord 'n paar minute voor jou vleis gereed is. Sit voor en geniet.
Steak-slaai met maaskaasballe en framboos-slaaisous
2 stukke Spar-steak van jou keuse
Rooi Kool, in repies gesny
First Choice Chunky Cottage Cheese
First Choice Smooth Cottage Cheese
First Choice Balsamiese Asyn
First Choice Framboos 'Dessert topping'
Berei die vleis voor met sout, peper en olyfolie , braai dan in 'n baie warm pan vir ongeveer 4 min aan 'n kant, tot mediumgaar. Plaas die vleis eenkant en laat rus tot jy dit benodig.
Vir die maaskaasballe meng jy die twee soorte maaskaas. Neem twee teelepels en vorm balletjies met die teelepels, plaas op 'n bord en terug in die yskas of vrieskas net om styf te word sodat jy daarmee kan werk, as dit uit die yskas of vrieskas kom, rol dit in mengsel van paprika en gekapte pietersielie.
Berei jou slaai voor en plaas op die bord saam met die vleis wat in dun repies gesny is, asook die maaskaasballe.
Vir slaaisous gebruik jy 'n mensel van First Choice olyfolie, Balsamiese asyn en die First Choice Framboos 'Dessert Topping'.
Hoendervlerkies met Camembert-pakkies en Bessiesous
1 kg Spar Buffalo style Chicken Wings
Filovelle, (in vierkantige groottes gesny)
First Choice Camembert-kaas
First Choice 'Dessert Topping' souse:
-	Mixed Berry
Plaas die hoendervlerkies in 'n oondpan met bakpapier, sit die oond op 180-200 grade en rooster vir ongeveer 20-25 minute.
Neem die filo-vierkante en smeer elkeen met gesmelte botter. Plaas vier van die vierkante bymekaar en druk saam. Plaas in 'n klein muffin-pan en smeer nog 'n bietjie gesmelte botter op met die koskwas. Plaas in die oond op 180 grade vir 10-15 min of tot goudbruin.
Bedien die Camembert-pakkies met 'n kombinasie van die First Choice 'dessert toppings' wat in bakkies gegooi is.
Dis 'n maklike en vinnige voorgereg-bord met min moeite en tyd.
Pekanneuttert met Brandewyn-Maaskaas
Drankie Voorstel: Olof Bergh Brandewyn
1 k/ blikkie kondensmelk
1 k toffies, fyn gekap
1 ½ k pekanneute, fyn gekap
1 klein Barone sjokolade
50 ml First Choice Karamel-nageregstroop
1 k ongesoute botter, in blokkies gesny
250 g First Choice maaskaas
250 ml dubbeldik room (styf geklop)
Berei die kors in 'n voedselverwerker volgens die polsmetode totdat die deeg 'n bal vorm. Rol tussen twee velle plastiek. Dra oor na tertpan of druk direk in die geriffelde tertpan. Prik met vurk en bak op 180 grade tot ligbruin.
Meng al die bestanddele vir die pekanneutmengsel en voeg in warm tertdop. Verlaag die temperatuur tot 180 grade en bak tot gaar en donkerbruin. Laat koel af en dop uit tertpan.
Vir die maaskaas-brandewyn-room, voeg al die bestanddele in 'n glasbak en meng saam. Indien jy gewone room gebruik, kan jy dit net eers styfklop en dan by die res van die mengsel invou.
Garneer met kruisementblaar en 'n paar ekstra neute.
Oond / Stoof Temperatuur: 4 ure op 160-180 grade
Omtrent 1.5 kg Bees Shin
2 t Raja Kerriepoeier
2 E Rooi Kerriepasta
1 t vars borrie
2 E vis olie
1 t droe borrie
1 vars suurlemoen sap
Paar aartappels in blokkies gesny
1 k dubbel First Choice Joghurt
½ k gerasperde komkommer
½ t fyn korriander
½ k vol vars koljander en kruisementblare, fyn gekap
Koop deeg by jou naaste supermark. Plaas die deeg in pannetjies wat gespuit is met kleefwerende sproei. Laat rys vir ongeveer 30 min en plaas in die oond om te bak tot gaar en goudbruin.
Vars koljander en gekapte rooi uie vir garnering.
Sëel en verbruin die vleis aan albei kante in 'n pan. Plaas in die oond in 'n kastrol. In dieselfde pan waarin jy die vleis geseël het, gooi al die droë bestanddele in die pan met 'n bietjie ekstra olie sodat die uie saam met die geure ontwikkel. Sodra dit vir paar minute geprut het, kan jy die vloeistof ook in die pan gooi. Na dit gemeng is, gooi oor die vleis in die oondbak. Plaas in die oond vir ongeveer 3-4 ure.
Kyk na ongeveer 'n uur en half na 2 ure of die vloeistof genoeg is. Indien nie, voeg nog beesaftreksel by. Voeg nou die aartappels ook by. Sodra die vleis gaar is, los dit vir so 30 minute om af te koel en verwyder die bene. Sny ook die vleis in kleiner stukkies.
Na jou broodjies gaar is, sny die doppie af en maak 'n holte in die sagte middelste deel van die brood. Dit dien as jou bakkie vir die vleis. Gooi die vleis daarin en garneer met vars koljander, rooi uie en swart peper.
Gevulde Beesfilet met BBQ-sous en Patatskyfies
6 Beesfilet-stukke in groot medaljes gesny
Het Vlock Casteel Olyfolie
1 wit ui, fyn gekap
2 E Het Vlock Casteel uiemarmalade
1 t Het Vlock Casteel Dukah Komyn
First Choice swartpeper gegeurde Baby Gouda Kaas
First Choice Verouderde Cheddar
Maak 'n snytjie in elke filetmedalje om 'n sakkie te vorm waarin jy die vulsel kan plaas.
Vir die vulsel, braai jy die uie, spek en uiemarmalade saam in die pan tot gaar. Voeg laastens die dukkah by. Laat afkoel en vul die filetstukke met die vulsel en kaasrepies.
Smeer die filet met olyfolie, sout en swartpeper en braai in 'n pan of op 'n vuur vir ongeveer 4 minute aan 'n kant.
'n Kombinasie van tamatiesous, sojasous, donker sjokolade, sterk swart koffie en gerookte paprika. Ek het so twee eetlepels van elk gebruik, jy kan ook 'n bietjie rooiwyn bygooi vir vloeibaarheid.
4 groot Oranje Patats, in skyfies gesny
Gooi olyfolie, sout en peper of aartappel-spesery oor die geblansjeerde skyfies en bak in die oond vir ongeveer 20-25 minute teen 180 grade tot goudbruin.
Franse Hoender in Rooiwyn met Soetpatats
Oond / Stoof Temperatuur: Oond 180 grade
2 Pak SPAR Hoenderdye
1 pakkie spekblokkies
2 E Het Vlock Casteel uie-marmalade
6 Het Vlock Casteel gepekelde knoffelhuisies
Handvol Het Vlock Casteel Calamata Olywe
Handvol Het Vlock Casteel Baceto Olywe
250 ml hoender- of beesaftreksel
1 t hoendermarsala
½ t tiemie
1 klein pynappel, fyn gekap
60 ml First Choice room
Meng die meel, sout, peper en origanum in 'n bak. Rol die hoenderdye in die meel om dit ten volle te bedek. Skud liggies af en braai in die olyfolie tot goudbruin. Plaas eenkant tot benodig.
Braai die uie, spek en sampioene in die dieselfde pan waarin jy die hoender gebraai het tot goudbruin. Voeg die hoender, sampioenmengsel asook die olywe, uie-marmalade en al die vloeistof en geurmiddel in 'n oondbak en bak teen 160 tot 180 grade vir ongeveer 2 ure. Die sous sal self vorm.
Sny die fillo-deeg in vierkantige blokkies en gebruik omtrent 3 lae en plaas in 'n kolwyntjie-pannetjie. Neem jou verfkwassie en verf met gesmelte botter. Bak dit in die oond vir ongeveer 8-10 minute op 180 grade tot goudbruin.
Voeg die botter en suiker in 'n kastrol en laat smelt om 'n karamel te vorm. Voeg die geskilde, gekapte patats by saam met 'n bietjie water en laat kook tot sag. Voeg die pynappelstukkies gedurende die laaste vyf minute by saam met die kaneel, lemoensap en room. Maak dit fyn en dien op in jou fillo-bakkies saam met die hoender.
Pasta met Lamsnek-ragu
Oond / Stoof Temperatuur: Oond 160 grade
2 Heel SPAR Lamsnekke
2 selderystokkies, fyn gekap
1 bruin ui, fyn gekap
Het Vlock Casteel gepekelde knoffel
1 E Het Vlock Casteeel Waterblommetjie Blatjang
1½ k beesaftreksel
½ k wyn
Plaas die heel lamsnekke in 'n potjie of oondbak. Voeg al die bestanddele, sout peper, origanum, tiemie, gemmer, tamatie, seldery, wortel, uie, knoffel en blatjang in die oondpan. Voeg laastens die vloeistof, wyn, aftreksel ook by. Plaas dit nou in die oond, vir ongeveer ¾ uur teen 160 grade. Hou net die vloeistof dop en voeg nog by indien nodig. Wanneer die lamsnek gaar is, haal uit die oond, plaas op 'n bord en trek uitmekaar.
Gebruik 'n voedselverwerker en verpulp die res van die sous tot glad. Jy kan nog bietjie vloeistof byvoeg indien jy vind dis bietjie dik. Hou eenkant en gebruik as jou ragu-sous met opdiening.
Kook jou pasta vir ongeveer 8 min tot gaar (al dente), gooi die water af en voeg net van Het Vlock Casteel se olyfolie en Olive Pesto by vir ekstra geur en lekkerte.
Gebruik dan die pasta jou vleis en ragu sous en dien jou bord volgens keuse op.
Gebraaide Sirloin Biefstuk met Eiervrug
2 Pakke Spar 'Steak & Co' Klass A Sirloin Biefstuk
Het Vlock Casteel Uie-marmelade
Sny die eiervrug in blokkies, laat lê in koue water met 'n bietjie sout vir ongeveer 10 min. Gooi die water af en maak die eiervrug droog met 'n kombuislap. Voer 'n bakplaat uit met bakpapier, sit jou eiervrug-blokkies op die bakplaat en geur met sout, peper en olyfolie. Plaas in die oond om te rooster vir ongeveer 20 minute op 200 grade. Na jou eiervrug klaar gerooster is, gooi dit in 'n braaipan en braai vir ongeveer 2 minute met die uie-marmalade en meng dit goed deur. Plaas eenkant tot opdiening.
Blansjeer die broccoli in water vir 3 minute, gooi die water af, voeg dan 2 eetlepels botter en peper by en braai vir 'n verdere 2 minute.
Spoel baba aartappels af en kook in 'n pot met water tot gaar, sny dit halfpad in 'n kruis en druk met jou vingers sodat dit 'n gaaitjie vorm.
Vir die suurrom, gooi die room in 'n bakkie en voeg die vars suurlemoensap en 'n knippie sout by.
Plaas die baba aartappels op 'n bakplaat met ongeveer 1 teelepel Het Vlock Casteel olyfolie op elke aartappel en bak in die oond vir ongeveer 10-15 minute. Haal uit die oond en garneer met suurroom en pietersielie.
Geur jou vleis met sout, peper en olyfolie, braai vir 4 minute aan 'n kant of tot jou keuse van gaar op 'n ysterplaat of in die pan.
Na al jou elemente klaar is, bedien jou bord soos verkies.
Beesfilet met Bessie-kompot en Bloukaas
Wenk: Die bessie-kompot hou 'n paar weke goed in die yskas en werk ook uitstekend as deel van 'n informele kaasbord.
100 g (ongeveer 1 k) gedroogde bosbessies
½ koppie Het vlock Casteel se Druiwe Rosyne
1 t gemengde spesery of neut muskaat
60 ml First Choice Bessie Nageregstroop
30 ml Het Vlock Casteel Druiwestroop
Vir die beesfilet:
Spar Beesfilet 800 g tot 1 kg
30 ml (2 E) ekstra suiwer Het VLock Casteel olyfolie
Bessie-kompot (sien bo)
125 – 200 g bloukaas
Het Vlock Casteel Balsamic Reduksie as garnering
Maak eerste die kompot: Plaas die bessies, rosynties, rooiwyn, gemengde spesery, kaneel, nageregstroop en druiwestroop in 'n klein kastrol, bedek met 'n deksel en laat prut. Kook vir 10 minute, haal die deksel af en laat prut totdat die wyn tot 'n baie klein hoeveelheid verminder het, maar nie heeltemal verdwyn nie. Verwyder van die hitte en hou eenkant om af te koel. (Gooi oor na 'n glashouer met 'n deksel en verkoel tot dit gereed is vir gebruik, as jy dit nie dadelik gaan gebruik nie.)
Bedruip die beesfilet aan beide kante met olyfolie en geur goed met sout en peper. Voorverhit 'n ysterpan of kleefvrye-pan tot dit baie warm is, rooster dan aan albei kante tot die gewenste graad van gaarheid. (medium-gaar is ideaal vir filet.) Haal van hitte af en laat rus vir 5 minute of jy kan dit ook in die oond verder gaarmaak op 220 grade, indien dit nog nie gaar genoeg na jou smaak is voordat dit in skywe gesny / bedien word.
Gebruik die Bessie-kompot, pekanneute, granaatpitte en swartpeper om die bord te versier.
Sit die filet warm voor, heel of in medaljes gesny, bedek met bosbessie-kompot en gekrummelde bloukaas.
Drankie Voorstel: Jakkalsvlei Merlot
6-8 vark-kotelette (Rib-tjoppie)
60 ml Het Vlock Casteel Bloubessie Balsamic Slaaisoous
3 vars Knoffelhuisies
1 blokkie hoender- of groenteaftreksel
4-6 aartappels saggekook
First Choice Sweetmilk Flavoured Cheese Spread
4 pruime in heltes gesny
1 pakkie Baba vinkel
2-3 groot rooi appels
Handvol Het VLock Casteel Balsamica Droë Olywe
Neem die vark-kotelette (tjoppies) en sit sout peper en olyfolie daarop. Braai die tjopppies gaar aan albei kante, ongeveer ¾ minute aan 'n kant. Haal dit uit die pan en hou eenkant op 'n bord.
In dieselfde pan gooi jy nou die botter, heuning, appelasyn, knoffel, vars gemmer en die groente-aftreksel. Laat dit afkook en prut tot 'n reduksie. Plaas die vleis weer terug in die reduksie.
Kook die aartappels tot sag en voeg die room, botter, kaassmeer sout en peper by en maak die aartappels fyn.
Vir die gebakte groente, sny alles in groterige blokke op en plaas al die bestanddele op 'n bakplaat, gooi die gesmelte botter en olyfolie oor met sout en peper en plaas dit in die oond op 180 grade vir ongeveer 20-30 minute.
Haal uit die oond en bedien dit saam met die kapok-aartaappels en kotelette.
Whisky Bief Trinchado
2 kg steak (kombinasie van verouderde Rump en Ribeye)
2 E Het Vlock Casteel olyfolie
1 t rooipeper of rissiepoeier
½ k Boplaas Whisky
½ k Boplaas Tinta Barocca
Handvol ontpitte Het Vlock Casteel Olywe
1 Suurlemoen se skil (Gerasper)
Gooi die sojasous en van die olyfolie oor die vleis. Maak 'n pan vuurwarm en seël al die vleis om die geur en sappe vas te vang. Deel die vleis in dele om te braai. Jy kan die botter en nog 'n bietjie olyfolie gebruik. Na al die vleis geseël is, gooi die uie, knoffel, rooipeper, lourierblare, sout en peper by en braai tot die uie sag en gaar is.
Gooi nou die vleis terug in die pan, asook die beesaftreksel, whiskey en wyn. Laat die vleis op lae hitte prut vir ongeveer 45 min- 1 uur tot vleis sag is. Haal die deksel af en kook vir 'n rukkie sonder deksel, sodat die sous dikker word. Gooi nou die room en handvol olywe in die pot.
Dien op in bakkie met genoeg sous en grootblaar pietersielie as garnering.
Bloubessie en Vye Pavlova
Oond / Stoof Temperatuur: 120 grade
Lewer een groot pavlova of 8 kleintjies
1 Pakkie Ina Paarman Poeier Kaaskoekmengsel aangemaak met maaskaas
Het Vlock Casteel se Bloubessie-slaaisous
Voorverhit die oond tot 150 grade en voer 'n bakplaat met bakpapier uit. Klits die eierwitte en sout saam tot stywe punt net wil begin vorm. Voeg die strooisuiker bietjie vir bietjie by en klits tot al die suiker ingemeng is en stywe punte vorm. Meng die mieleiblom, asyn en vanieljegeursel saam en vou met metaallepel by die mengsel in. Skep lepels vol meringue op die bakplaat en vorm 'n ronde pavlova. Bak vir 15 min op 150 grade en stel die oond af en laat die meringue in die oond afkoel tot heeltemal koud. Verwyder die bakpapier en plaas die pavlova op 'n opdienbord.
Volg dan die instruksies op die pakkie van die kits kaaskoekvulsel en gebruik dit as vulsel in jou groot of individuele meringues.
Vir versiering gebruik jy dan vye, bloubessies, granaatpitte, pastasieneute en Het Vlock Casteel se bloubessie-sous en heuning.
Lamsfrikkadelle in Thai Rooikerrie
500 g gemaalde skaapvleis
1 E Thai rooikerrie-pasta (beskikbaar by supermarkte)
½ suurlemoenskil, gerasper
Vars koljander, fyn gekap
1 klein bruin ui, in ses wiggies gesny
135 ml ligte klappermelk
Vissous na smaak
1 lang brandrissie, gesny as garnering
1 t Het Vlock Casteel 'Olive On Fire'
First Choice Gewone Joghurt
Maak 'n sny brood in 'n klein bak nat met water en druk dit fyn met 'n vurk of sit brood in 'n voedselverwerker om broodkrummels te maak. Voeg lamsvleis, broodstukkies (of vars broodkrummels), 'n eetlepel Thai rooi kerriepasta, gerasperde suurlemoenskil, sout en peper en vars koljander in 'n mengbak. Meng alles saam met die vleis. Rol 'n eetlepel van die vleis in 'n bal en herhaal hierdie stap tot die vleismengsel almal in balle gevorm is.
Verhit 'n kleefvrye roerbraaipan oor 'n mediumhitte met 'n teelepel olie. Verbruin die frikkadelle effens. Haal uit die pan en hou eenkant.
In dieselfde roerbraaipan (jy wil dalk olie byvoeg as dit droog lyk), voeg ui en knoffel by en soteer tot deurskynend. Voeg 'n eetlepel Thai rooi kerriepasta by en soteer dit op lae hitte tot aromaties. Voeg klappermelk by en laat dit op lae hitte prut. As die sous begin borrel, geur met vissous en bruinsuiker na smaak. Asook die gemmer en Olive on Fire.
Sit die frikkadelle terug in die sous en laat hulle twee tot drie minute kook of tot jy tevrede is dat die frikkadelle gaar is.
Strooi vars koljanderblare en gesnyde brandrissie oor en sit dit dadelik voor saam met geurige rys.
Ontbeende Skaapboud in Pita-Sakkies
Oond / Stoof Temperatuur: 120 grade 6 ure
Aantal Porsies: 6 – 8 mense
5 Stokkies roosmaryn
'n Handvol ontpitte Het Vlock Casteel olywe
Goeie kwaliteit sout
4 groot uie in kwarte gesny
2 knoffelhuisies in die helfte gesny
500 ml Het VLock Casteel Olyfolie
Klein of groot Pita-pakkies
1 k First Choice Gewone Jogurt
Bietjie knoffelsout, gewone sout en peper
Stop die ontbeende lamsboud met roosmaryn, ansjovis en olywe, smeer met die sout en bind dit saam met die kostou. Plaas die lamsboud in 'n mediumgrootte pot waarin dit styf kan pas, prop die res van die pot met uie en knoffel knus om die boud. Gooi al die olyfolie rondom die lamsboud en plaas die deksel op. Bak in die oond op 120 grade vir ongeveer 6 ure, jy gaan die lamsboud begin ruik as dit gaar is. Verwyder die boud uit die oond, laat dit afkoel en verwyder die tou en sny of vlok die vleis.
Gebruik die pita-pakkies en opgesnyde vars spinasie en vul jou sakkies heerlik vir opdiening.
Salm Pasta met Swart Spaghetti
400 g Norweegse gerookte Salm
Vars Pietersielie, fyn gekap
Vars Aspersies, in botter gebraai
Het Vlock Casteel Calamata of swart Olywe
Het vlock Casteel Olive Sprinkles
Neem die Salm en sit dit op bakpapier op 'n bakplaat, gooi suurlemoensap, swart pepper en botter oor en bak in die oond op 180 grade vir ongeveer 6-8 minute, afhangende van jou dikte salm. As dit uit die oond kom, kan jy dit uitmekaar vlok en eenkant sit vir opdiening.
Kook die swart spaghetti tot al dente, gooi van Het vlock Casteel se olyfolie oor, swartpeper en vars gekapte pietersielie. Meng goed.
Braai die aspersies saam met 'n bietjie botter, sout en swartpeper in 'n braaipan.
Vir opdiening plaas jy die aspersies eerste op die bord, dan rol jy die spaghetti op met 'n lepel en vurk, en gooi van jou gevlokte salm oor die bord.
Vir garnering gebruik jy die olywe, vars pietersielie en swartpeper, vir ekstra geur nog 'n bietjie van die Het Vlock Casteel se olyfolie.
Suurlemoenhoender met Groente
Oond / Stoof Temperatuur: Hoe hitte 180grade
2 pakke van 4 Dye (Spar Select Hoender)
Handvol Vars Roosmaryn
3 E Het Vlock Casteel Olyfolie
150 g peul ertjies
110 g Edamame groenboontjies
Vars pietersielie, opgekap
Neem die hoenderdye en plaas dit in 'n oondbak, gooi swart peper en sout oor asook olyfolie. Sny die suurlemoene in kwarte en sit ook in die oonbak. Voeg die roosmaryn bo-op die hoender. Maak die bak toe met oonddeksel en plaas die hoender in die oond op 180-200 grade vir ongeveer 60 minute.
Na 'n uur kan jy die hoender oopmaak en vir so 10 minute op die roosterfunksie laat bak.
Intussen laat kook jy die botterskorsie tot gaar en plaas op 'n bakplaat om te rooster vir ongeveer 15 min tot goudbruin. Jy kan sout en peper en bietjie olyfolie oorgooi voor dit in die oond gaan.
Sit al die groen groentes saam in 'n warm pan met botter, sout en peper en braai tot gaar maar steeds krakerig.
Plaas dan jou groente en hoender op die bord, en garneer met vars pietersielie en pekanneute.
Rump-Sosatie van Spar Espetada
2 x SparTender & Tasty Rump Espatada
1 x Geelpeper
1 x Rooipeper
1 x Rooi ui
4-6 Aartappels, geskil en sag gekook
Het Vock Casteel Olive on Fire paste
Neem Spar Tender & Tasty Beef Rump Espatada en sny in kleiner stukke. Sny die pepers in vierkantige stukke. Neem sosatiestokkies en laat lê in water vir ongeveer 20 min, vat dan die vleis en pepers en ryg dit op elke stokkie.
Braai die sosaties op 'n oop vuur of in 'n warm pan of in die oond op roosterfunksie.
Neem die gekookte aartappels en sit in 'n oondbak. Gooi die olyfolie, sout en vars roosmaryn oor die aartappels. Plaas in die oond op 180-200 grade en bak tot goudbruin.
Dien alles saam op die bord met 'n streep Olive on Fire paste.
Tamatie-basis Pasta met Hoender
2 groot pakkies kersie- of rosa-tamaties
60 ml tamatiesous of pakkie tamatie-puree
1 E balsamiese asyn of suurlemoensap
1 pakkie rosa-tamaties
Het Vlock Casteel Olywe
Kook jou pasta tot sag en gaar. Spoel af met water en voeg botter, olyfolie en sout na smaak by. Hou eenkant tot opdiening.
Plaas die feta, tamatie met swart peper en olyfolie op 'n bakplaat in die oond op 200 grade vir 20 min sodat dit rooster. Sodra dit gaar is, hou eenkant tot opdiening.
Braai die uie in 'n pan tot gaar en voeg die klein tamaties by, roer vinnig en gooi al die ander bestanddele, soos die tamatiesous, soetrissie-sous, suiker, origanum, balsamiese asyn, sout en peper asook die water by. Laat prut vir ongeveer 8-10 min of tot dit 'n lekker dik sous vorm.
In 'n ander pan word die hoender gaargemaak, gooi olyfolie, sout en peper vooraf oor die opgesnyde blokkies hoender en braai in pan tot gaar. Hou eenkant tot opdiening.
Gooi nou die tamatiepasta-sous by die penne pasta en meng deur. Gooi laastens die basieliekruidblare by.
Jy kan die hoender byvoeg of jy kan dit met opdiening bo-op die pasta plaas.
Vir garnering plaas die geroosterde tamaties en feta met olywe en vars basieliekruid-blaar bo-op die pasta.
Wenk: Jy kan die dis as eenskottelgereg bedien. Die hoender kan ook met enige ander vleissoort vervang word.
Bees-kortrib & Tamatiesmoor-Bredie met Blomkoolrys
1 kg Bees Kortrib
125 ml vars pietersielie, opgekap
3-4 Aartappels sag, gekook
2-3 Wortels, sag gekook
3-4 Murgpampoentjies, sag gekook
Blomkool en 2 eetlepels botter
Kap die uie en soetrissies fyn en gooi in 'n braaipan met olyfolie vir bruin braai.
Sny die tamaties in blokkies en voeg dit en die pietersielie by die uie-mengel. Voeg sout, peper, suiker en suurlemoensap by. Laat prut op lae hitte vir ongeveer 30 minute tot 'n dik smoor.
Sny die vleis in groterige blokke. Plaas in 'n oondbak met die tamatiesmoor bo-oor en sout en peper na smaak. Laat bak in die oond vir 2 tot 3 ure. Hou dop vir vog en gooi water by indien nodig.
Voeg die groente vyftien minute voor die vleis klaar is by en roer deur.
Voeg pietersielie bo-oor vir garnering.
Kap die blomkool fyn, voeg 3 eetlepels botter in 'n pan, saam met sout en peper en braai tot gaar, maar steeds krakerig.
3 Het Vlock Casteel gepekelde knoffelhuisies
4 stokkies seldery
1 stokkie sitroengras
1 t gerasperde gemmer
1 lemmetjie se skil
100 g koljander
1/2 t witpeper
1 blikke klappermelk
1 blokkie groente-aftreksel
Groente: broccoli en peulertjies vooraf geblansjeer.
Sny die hoenderfilette in groterige blokkies. Maak 'n braaipan warm en seël. Maak net gaar aan albei kante tot so 80%. Haal die hoender uit die braaipan en hou eenkant.
Neem al die ander bestanddele, behalwe die klappermelk en room en gooi alles in 'n voedselverwerker. Jy kan dalk die koljander net fyner en kleiner opsny om makliker te meng. Verpulp alles tot gladde mengsel vorm. Jy sal die grasgroen kleur waardeer.
Gooi dit in die braaipan met nog 'n bietjie olyfolie. Braai vir so 1 minuut net om geure vry te stel. Voeg die klapperroom of melk by asook die room. Laastens voeg jy die hoender by en laat prut vir so 8 minute sodat die geure intrek.
Bedien met rys en garneer met nog koljanderblare.
Groen pitlose druiwe
Het VLock Casteel (Kaapse Jongens)
Marineer die hoender met sout, peper, olyfolie, sojasous en suurlemoensap. Braai die filette aan albei kante in 'n braaipan tot gaar.
Laat staan vir ongeveer 5 min en sny dan in repies. Sny en pak al die ander bestanddele soos per jou keuse op die bord uit.
Die slaaisous bestanddele word net als in bakkie gemeng en saam met jou slaai voorgesit.
Oond / Stoof Temperatuur: Hoë hitte (180 grade)
Aantal Porsies: 8-10 mense
2-2.5 kg Varkskouer
1 E paprika
1 E rissievlokkies
1 t knoffel of vars knoffel
¼ k Worcestersous
½ k Jimmy's sous
Rooi Uie fyn gekap
Klein Tortilla wraps
Rooikool, fyn gekap
First Choice Mature Cheddar
Plaas die varkskouer in 'n oondbak of "Slow cooker". Meng die droë bestanddele in 'n bakkie en smeer oor die hele vleis. Mens die nat bestanddele saam en gooi rondom die vleis. Plaas in die oond vir 4 tot 5 ure. Loer elke uur en half om seker te maak daar bly genoeg vog in die bak.
In die laaste uur behoort meeste van die sous weg te kook en te verdik. Hou dit so, want dit vorm later jou sous wat jy met die vleis deurmeng. As die vark klaar is, kan jy dit laat afkoel en uitmekaar begin trek. As dit gedoen is, meng dit met die sous in die pan.
Vir die salsa sny jy als in blokkies en gooi in een bakkie en meng deur met 'n bietjie olyfolie.
Nou gebruik jy al jou ander elemente om die taco te bou.
Fênsie Franse Eierbroodjie
First Choice Botter en olyfolie
80 -125 ml First Choice Room
First Choice Maaskaas of Roomkaas
1-2 Pakkies roketblare
2-3 pakkies spek
½ blikkie Rooi botterbone
Het Vlock Casteel se "Creamed honey"
First Choice Heuning
Sny die Ciabatta in 1 cm dik snye. Klits die eiers, sout en peper saam en gooi dit in 'n groterige vierkantige bak sodat jy die broodjies vinnig daarin kan doop. Braai die aparte snye brood gaar aan albei kante in die pan met helfte botter en helfte olyfolie. Die plaat se hitte moenie te hoog wees nie, anders brand die botter maklik.
Gebruik al die ander bestanddele en plaas op mekaar. Eerstens smeer jy elke sny brood met maaskaas, dan roketblare, avokado en spek. Herhaal as jy genoeg bestanddele het. Heel bo sit jy 'n vy met geroomde heuning.
Bedruip die res van die broodjie met gewone heuning en balsamiese glasuursel, maal swartpeper oor en sit die rooi botterbone langs die kant.
Skaapboud met Aartappels, Groenbone en Wortels
1 t vars fyngekapte roosmaryn.
As die boud groot is, kan jy die hoeveelhede vermeerder in verhouding. Meng goed saam en smeer die mengsel reg rondom die boud en plaas in oondskottel.
Kap 2 uie fyn
2 klein groenappels of 1 grootte in blokkies gesny
Gooi alles rondom boud.
100 ml sterk rooibostee
Gooi rondom die boud
Plaas deksel op oondskottel en sit die boud in die oond teen 200 grade vir die eerste half uur, draai oond dan af na 180 grade vir verdere 1 en half uur.
Haal uit, draai boud om en plaas die Aartappel-kwarte in lengtes gesny al om die boud. Vul vog aan met rooibostee soos nodig. Soms maak boud self vog, moenie dat vog in pan te veel of te min raak nie. Aartappels moet half in vog lê. Bak nou verder vir nog 1uur teen 180 grade. Draai boud terug op sy oorspronklike kant en draai aartappels versigtig om. Na 4 ure behoort die boud gaar te wees.
Indien jou boud en aartappels nog nie verbruin het nie, kort dit nog 'n uur in die oond. Hierdie is die "Slow Cook" metode. Beheer die tyd en vog na gelang van jou oond se hitte. Eintlik word hierdie lamsboud of skaapboud net op sy eie gaar en verbruin self tot perfeksie. Meestal het die boud nie nodig om onder oondrooster gesit te word nie, maar dit kan gedoen word wanneer nodig vir bros-verbruining.
Verpulp die sous in die oondpan.
Skil en blansjeer die groenbone en wortels en braai net in 'n bietjie botter saam met die Dukkah om die geurigheid te kry.
Gerookte Varknekrol met Aspersies en Camembert Filo-Pakkie
Wenk: Jy kan aspersies vervang met enige ander groen groente
1 Ontbeende Varknekrol
1 E gerasperde gemmer
80 ml gekapte pynappel
First Choice Camembert kaas
Plaas die varknekrol in 'n oondpan. Voeg die rooibostee, wyn, sojasous, gerasperde appel en pynappel binne in die oondbak en maak toe met deksel. Bak teen 180 grade vir ongeveer een en 'n half uur, afhangend van die grootte van jou varknekrol. Hou die vloeistof dop en indien dit te min is, voeg nog rooibostee of water by. Net voor die varknekrol uit die oond gehaal word, gooi die heuning oor en laat bietjie rooster vir kleur. Laat rus die vleis en sny dan in dik skywe vir opdiening.
Neem die filo-velletjies en sny in vierkante. Verf gesmelte botter aan die buitekante van die filo-blaardeeg. Plaas 'n stuk camembert-kaas wat in blokkies gesny is, in elk van die vierkante van die filodeeg. Vou die filodeeg en plaas in 'n kolwyntjiepan. Bak in die oond vir ongeveer 5-8 min teen 180 grade. Hou dit dop, aangesien dit maklik kan brand.
Vir die aspersies blansjeer net vir 'n paar minute en gooi die water af. Braai dan vinnig in botter en swartpeper vir geur.
Dien dan die elemente op soos verkies.
Sitrus-olyfolie en Roosmaryn-polentakoek met Pistasieneut-versiersel
Oond / Stoof Temperatuur: 170 grade
Wenk: Die geheim is in die 3 beslagte wat saam gemeng word, vou alles in met staallepel.
1 takkie roosmaryn fyn gekap
150 ml Het Vlock Casteel olyfolie
65 g koekmeel
50 g fyn klapper
100 g vars wit druiwe
Berei 'n 20 cm springvorm pan met bakpapier en kleefsprei voor. Die sukses van hierdie koek lê in die voorbereiding van twee nat beslagte wat met die droë bestanddele gekombineer word.
Klits die eierwitte met die helfte van die strooisuiker (75 g) tot stywe punte en sit eenkant.
Klits die eiergele saam met die gekapte roosmaryn, suiker, vanielje, suurlemoenskil en sout.
Klits die olyfolie in 'n stadig en bestendige stroom by die eiergeelmengsel - dit moet lig en donsig wees. Vou die eierwitte en geel olyfolie saggies saam met die nat mengsel daarin.
Sif die meel, polenta, klapper en bakpoeier oor die nat beslag en vou saggies by die mengsel in.
Skep die mengsel in die voorbereide bakvorm en druk die wit druiwe saggies in die beslag (opsioneel).
Bak by 170 grade vir 30-35 minute, haal dit uit en laat afkoel.
Meng 250 g versiersuiker met 25 ml olyfolie en vir die res bietjie vir bietjie warm water to effens loperig. Giet saggies oor die koek en versier met 'n koppie gekapte pistasieneute.
Vars gerasperde Parmesaan of verouderde kaas
1 Pakkie Bruin sampioene
Botter en olyfolie
2 E biltongpoeier
1 botterskorsie in blokkies gesny en sag gekook
Kook die pasta tot sag en gaar. Spoel met water af en voeg botter, olyfolie en sout na smaak by. Hou eenkant tot opdiening.
Plaas die botterskorsie blokkies op 'n bakplaat saam met die gekapte repiespek. Sprinkel met olyfolie en bak in die oond teen 200 grade Celcius vir sowat 20 min tot dit goed gerooster is. Verwyder uit die oond en hou eenkant tot opdiening.
Braai uie, knoffel en sampioene in 'n pan, skep uit en hou eenkant. Gooi die room en beesaftreksel in dieselfde pan saam met die biltongpoeier, sout en peper en laat kook vir 'n paar minute. Voeg nou die uie en sampioene terug en gooi ook die biltongstukke in die roomsous-mengsel.
Vir opdiening, skep pasta in bord en dan jou biltong- en roomsous oor. Die botterskorsie, spek en pietersiele word gebruik vir garnering.
Jy kan die dis in een skottel of bak opdien.
Frikkadelle en Patats
Wenk: Die Frikkadelle kan ook in burgers gebruik word.
¼ K beesaftreksel
1 E First Choice Smeerkaas
Vir die kruie-slaaisous:
2 E rooi- of witasyn
3 verskillende vars kruie (Kruisement, Koljander, Italiaanse pietersielie)
Laat week die Weetbix in die beesaftreksel. Meng die eier, worcestersous, sout, peper en gerasperde ui in 'n groot mengbak. Voeg die maalvleis en sagte weetbix by en meng goed.
Neem 'n maatkoppie en vorm die frikkadelle met jou hande. Braai die frikkadelle tot gaar in die pan.
Sny die vars kruie en knoffiel in fyn stukkies en meng al die bestanddele in 'n bak.
Die patats kan jy skil, opkap en kook tot sag. Gooi ongeveer twee eetlepels botter en sout oor vir smaak.
Met opdiening plaas die spinasieblare, patats onder en plaas die frikkadel bo-op. Bedruip met kruiesous.